CELEX: 32019R0613
Language: sl
Date: 2019-04-09 00:00:00
Title: Izvedbena uredba Komisije (EU) 2019/613 z dne 9. aprila 2019 o uvrstitvi določenega blaga v kombinirano nomenklaturo

16.4.2019   
               
               
                  SL
               
               
                  Uradni list Evropske unije
               
               
                  L 105/8
               
            
         IZVEDBENA UREDBA KOMISIJE (EU) 2019/613
         z dne 9. aprila 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. aprila 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek z navojem iz nerjavnega jekla z notranjim navojem. Ima obliko matice s prirobnico na eni strani.
                        Izdelek je zasnovan za uporabo v sestavi cevi v hidravličnem zavornem sistemu motornega vozila.
                        Ko se izdelek privije, se sestavni deli spoja umestijo v pravilen položaj in zagotovijo hidravlično tesnilo.
                        Glej sliki (*1).
                     
                     
                        7318 16 39 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 7318 , 7318 16  in 7318 16 39 .
                        Izdelek ima objektivne značilnosti „izdelkov z navojem“, ki se uvrščajo pod tarifno številko 7318 .
                        Uvrstitev pod tarifno številko 7307  kot pribor (fitingi) za cevi je izključena, saj izdelek pritiska samo na sestavne dele, ki so povezani v spoj, in ni v stiku s tekočino, ki se prenaša po ceveh. Notranji navoj izdelka ni zasnovan tako, da bi tvoril ali vzdrževal hidravlično tesnilo.
                        Izdelka ni mogoče uvrstiti kot nekončni pribor/spoj na podlagi splošnega pravila 2(a) za razlago kombinirane nomenklature, ker nima bistvenega značaja končnega pribora/spoja.
                        Sorniki, matice, vijaki itd., primerni za uporabo pri sestavljanju pribora (fitingov) za cevi, so izključeni iz tarifne številke 7307  (glej tudi pojasnjevalne opombe harmoniziranega sistema k tarifni številki 7307 , izključitve, točka (b)).
                        Izdelek je zato treba uvrstiti pod oznako KN 7318 16 39  kot druge matice iz nerjavnega jekla.
                     
                  
               
            
               (*1)  Sliki sta zgolj informativni.